title: https://risaleoku.com/oku/oslemalar/769
article: اوچنجى سكّه:
  إنسانڭ يوزنده.. بلكه، إنسانڭ يوزى اويله بر سكّهِٔ أحديتدر كه، آدم زمانندن تا قيامته قدر گلمش و گلهجك بتون أفرادِ إنسانيه بردن نظرِ مطالعهسنده بولونميان و هر برينه قارشى او تك يوزده برر علامتِ فارقه قويميان و او كوچك يوزده حدسز علامتِ فارقه بيراقميان بر سبب، بر تك إنسانڭ يوزندهكى خاتمِ وحدانيته ايجاد جهتيله أل اوزاتاماز. أوت إنسانڭ يوزينه او سكّهيى قويان ذات، ألبته بتون أفرادِ إنسانيه نظرِ شهودنده و دائرهِٔ علمندهدر كه، هر بر إنسانڭ سيماسى گوز، قولاق، آغز گبى أعضاىِ أساسيده بربرينه بڭزهديگى حالده، برر علامتِ فارقه ايله، هيچ بريسنه تمام بڭزهمز. ناصلكه او سيماده گوز، قولاق گبى أعضالرڭ عموم أفرادنده بربرينه بڭزهديگى، او نوعِ إنسانڭ صانعى بر، واحد اولديغنه شهادت ايدن بر سكّهِٔ توحيددر· اويله ده: حقوقِ إنسانيهنڭ محافظهسى ايچون سائر أنواعڭ فوقنده اولارق، او سيمالرده بربرينه إلتباس اولمامق و بربرندن تفريقى ايچون، حكمتلى پك چوق علامتِ فارقه ايله إفتراقلرى، او صانعِ واحدڭ إرادهسنى، إختيارينى و مشيئتنى گوسترمكله برابر، آيرى و چوق دقيق بر سكّهِٔ أحديت اولويور كه· بتون إنسانلرى، حيوانلرى، بلكه كائناتى خلق ايتمهين بر ذات، بر سبب او سكّهيى قوياماز.
  ايكنجى إشارت:
  كائناتڭ عالملرى، أنواعلرى و عنصرلرى اويله بربرى ايچنه گرفت اولارق گيرمشدر كه، كائناتڭ هيئتِ مجموعهسنه مالك اولميان بر سبب، هيچ بر نوعنه، هيچ بر عنصرينه حقيقى تصرّف ايدهمز. عادتا إسمِ فردڭ جلوهِٔ وحدتى، بتون كائناتى بر وحدت ايچنه آلمش· هر شى او وحدتى إعلان ايدييور. مثلا: بو كائناتڭ لامباسى اولان گونشڭ بر اولماسى، عموم كائنات برينڭ اولماسنه إشارت ايتديگى گبى· ذىحياتلرڭ چويك و چالاك خدمتجيلرى اولان هوا عنصرى بر اولماسى.. و آشجيلرى اولان آتش بر اولماسى.. و زمين باغچهسنى صولايان بلوط سونگرى بر اولماسى.. و عموم ذىحياتڭ إمدادينه يتيشن ياغمور بر اولماسى و هر يره يتيشمهسى.. و أكثر حيوانات و نباتات طائفهلرينڭ هر بريسى عموم زمين يوزنده سربست ياييلمالرى، وحدتِ نوعيهلرى و مسكنلرى بر بولونماسى· غايت قطعى بر صورتده إشارتلر، شهادتلردر كه: مسكنلرى ايله برابر عموم او موجودات، بر تك ذاتڭ مالى اولديغنه دلالت ايدرلر.
  إنسانڭ يوزنده.. بلكه، إنسانڭ يوزى اويله بر سكّهِٔ أحديتدر كه، آدم زمانندن تا قيامته قدر گلمش و گلهجك بتون أفرادِ إنسانيه بردن نظرِ مطالعهسنده بولونميان و هر برينه قارشى او تك يوزده برر علامتِ فارقه قويميان و او كوچك يوزده حدسز علامتِ فارقه بيراقميان بر سبب، بر تك إنسانڭ يوزندهكى خاتمِ وحدانيته ايجاد جهتيله أل اوزاتاماز. أوت إنسانڭ يوزينه او سكّهيى قويان ذات، ألبته بتون أفرادِ إنسانيه نظرِ شهودنده و دائرهِٔ علمندهدر كه، هر بر إنسانڭ سيماسى گوز، قولاق، آغز گبى أعضاىِ أساسيده بربرينه بڭزهديگى حالده، برر علامتِ فارقه ايله، هيچ بريسنه تمام بڭزهمز. ناصلكه او سيماده گوز، قولاق گبى أعضالرڭ عموم أفرادنده بربرينه بڭزهديگى، او نوعِ إنسانڭ صانعى بر، واحد اولديغنه شهادت ايدن بر سكّهِٔ توحيددر· اويله ده: حقوقِ إنسانيهنڭ محافظهسى ايچون سائر أنواعڭ فوقنده اولارق، او سيمالرده بربرينه إلتباس اولمامق و بربرندن تفريقى ايچون، حكمتلى پك چوق علامتِ فارقه ايله إفتراقلرى، او صانعِ واحدڭ إرادهسنى، إختيارينى و مشيئتنى گوسترمكله برابر، آيرى و چوق دقيق بر سكّهِٔ أحديت اولويور كه· بتون إنسانلرى، حيوانلرى، بلكه كائناتى خلق ايتمهين بر ذات، بر سبب او سكّهيى قوياماز.
  ايكنجى إشارت:
  كائناتڭ عالملرى، أنواعلرى و عنصرلرى اويله بربرى ايچنه گرفت اولارق گيرمشدر كه، كائناتڭ هيئتِ مجموعهسنه مالك اولميان بر سبب، هيچ بر نوعنه، هيچ بر عنصرينه حقيقى تصرّف ايدهمز. عادتا إسمِ فردڭ جلوهِٔ وحدتى، بتون كائناتى بر وحدت ايچنه آلمش· هر شى او وحدتى إعلان ايدييور. مثلا: بو كائناتڭ لامباسى اولان گونشڭ بر اولماسى، عموم كائنات برينڭ اولماسنه إشارت ايتديگى گبى· ذىحياتلرڭ چويك و چالاك خدمتجيلرى اولان هوا عنصرى بر اولماسى.. و آشجيلرى اولان آتش بر اولماسى.. و زمين باغچهسنى صولايان بلوط سونگرى بر اولماسى.. و عموم ذىحياتڭ إمدادينه يتيشن ياغمور بر اولماسى و هر يره يتيشمهسى.. و أكثر حيوانات و نباتات طائفهلرينڭ هر بريسى عموم زمين يوزنده سربست ياييلمالرى، وحدتِ نوعيهلرى و مسكنلرى بر بولونماسى· غايت قطعى بر صورتده إشارتلر، شهادتلردر كه: مسكنلرى ايله برابر عموم او موجودات، بر تك ذاتڭ مالى اولديغنه دلالت ايدرلر.
  Yükleniyor...